Itelmeņu valoda

Itelmeņu valoda (dažkārt arī kamčadalu valoda) ir viena no Čukotkas-Kamčatkas valodu saimes valodām, ko lieto neliela daļa itelmeņu Krievijas Kamčatkas novadā. No 3193 itelmeņiem (2010) valodu lieto 82 cilvēki, galvenokārt vecāka gadagājuma, un tā tiek uzskatīta par izzūdošu valodu — ģimenēs tā netiek nodota nākamajām paaudzēm un valodas pratēju skaits samazinās mirstības rezultātā..UNESCO Atlas of the World's Languages in Danger Valodu kā mācību priekšmetu apgūst 32 skolēni Kovranas ciema vidusskolas pamatskolas klasēs (2012).

 Ortogrāfija 
Pirmā rakstība itelmeņu valodai izveidota 1931. gadā uz latīņu alfabēta pamata. 1937. gadā pārcelta uz kirilicu. 1938. gadā rakstība tika atcelta, jo tika uzskatīts, ka lielākā daļa kamčadalu, pie kuriem tolaik itelmeņi tika pieskaitīti, lieto krievu valodu. No jauna rakstība itelmeņu valodai tika izveidota 1988. gadā uz kirilicas pamata. Itelmeņu alfabēts:
 А а Ă ă Б б В в Г г Д д Е е Ё ё Ж ж З з И и Й й К к К’ к’ Ӄ ӄ Ӄ’ ӄ’ Л л Љ љ Ԓ ԓ М м Н н Њ њ Ӈ ӈ О о Ŏ ŏ П п П’ п’ Р р С с Т т Т’ т’ У у Ў ў Ф ф Х х Ӽ ӽ Ц ц Ч ч Ч’ ч’ Ш ш Щ щ Ъ ъ Ы ы Ь ь Ә ә Э э Ю ю Я я

 Atsauces 

Kategorija:Apdraudētās valodas
Kategorija:Čukotkas-Kamčatkas valodas
Kategorija:Krievijas valodas